open-index/open-wikipedia-markdown huggingface dataset:
טום סטיוארט

**ארתור תומאס סטיוארט** (באנגלית: **Arthur Thomas Stewart**; 11 בינואר 1892 – 10 באוקטובר 1972) היה חבר הסנאט של ארצות הברית דמוקרטי מטנסי בשנים 1938–1949.

## ביוגרפיה
### ראשית חייו והשכלה
סטיוארט נולד ב-11 בינואר 1892 בדנלפ, טנסי. לסטיוארט הייתה גם אחות בשם לידיה. הוא למד במכון פריור לשעבר, בית ספר פרטי, בג'ספר, טנסי ואמורי קולג' (כיום אוניברסיטת אמורי). הוא חזר לטנסי ולמד בבית הספר למשפטים של אוניברסיטת קמברלנד בלבנון, טנסי. עם התקבלו ללשכת עורכי הדין בשנת 1913, הוא הקים משרד עריכת דין בברמינגהאם, אלבמה. הוא חזר לג'ספר, טנסי ב-1915 ועסק שם בעריכת דין עד 1919, אז עבר לווינצ'סטר, טנסי.

### קריירה משפטית
כעורך דין פרטי בווינצ'סטר הוא נבחר לתובע המחוזי של המחוז ה-18 לתקופת כהונה שהחלה ב-1923. הוא כיהן בתפקיד זה עד 1939. כתוצאה מכך, בשנת 1925 היה סטיוארט לתובע הראשי במשפט הקופים. סטיוארט תכנן כי טיעון התביעה יהיה כי יש לשמור על שליטה פוליטית בבתי הספר אך ורק במסגרת בית המחוקקים של המדינה, ובכך לתחום את המשפט לעניינים הצרים והמשפטיים ולמנוע ניסיונות של ההגנה להציג עדות מדעית או להראות שאין סתירה בין האבולוציה לבין סיפור הבריאה האלוהית המופיע בספר בראשית. פרט לנכונותו של ויליאם ג'נינגס ברייאן (שנשכר על ידי קבוצה פונדמנטליסטית נוצרית כדי לסייע בתביעה) להיחקר בחקירה נגדית על ידי קלרנס דרו, עמדותיו של סטיוארט שלטו במשפט ולהגנה של סקופ לא הייתה מנוס אלא לבקש מהמושבעים להרשיע את הנאשם כדי שניתן יהיה לערער על התיק לבית המשפט העליון של טנסי (אשר ביטל את ההרשעה בעניין טכני משפטי אך אישר את החוקתיות של חוק באטלר).

### קריירה פוליטית
בשנת 1938 העמיד סטיוארט את עצמו לבחירות ליתרת כהונתו שטרם הסתיימה של הסנאטור נייתן ל. בכמן, שמת במהלך תפקידו. בפריימריז הדמוקרטי באוגוסט הוא ניצח את מנהיג איגודי העובדים ג'ורג' ל. ברי, שמונה לתפוס את מושב הסנאט עם מותו של בכמן על ידי המושל גורדון בראונינג, ונבחר לסנאטור ב-8 בנובמבר. על אף שהיה יכול להתחיל לכהן באופן מיידי, הוא חיכה עד תום כהונתו כתובע מחוזי ב-16 בינואר 1939 כדי לתפוס את מושב הסנאט שלו.

סטיוארט היה טיפוסי במקצת לאגף הדרומי של המפלגה הדמוקרטית באותה תקופה. הוא נחשב לבעל ברית של הבוס הפוליטי של ממפיס א. ה. קראמפ, אבל ברמה פחותה מהסנאטור השני של טנסי באותה תקופה, קנת' מקלר. לעומת זאת, בניגוד לחלק מהסנאטורים הדרומיים האחרים, סטיוארט היה גם תומך הניו דיל פרו-רוזוולט והיה הסנאטור היחיד שזכה בפריימריז וטיהר סנאטור מכהן שרוזוולט כיוון אליו ב"טיהור" של בחירות אמצע הקדנציה של 1938. סטיוארט נבחר מחדש ב-1942. באותה שנה, זמן קצר לאחר תחילת כליאת היפנים בארצות הברית, הוא הציג בסנאט הצעת חוק לביטול אזרחות של כל האנשים ילידי אמריקה ממוצא יפני. בשנת 1948, הוא אותגר על ידי אסטס קיפאובר, פרוגרסיבי ממזרח טנסי שהביס אותו בבחירות. אדוארד ג'. מימן, העורך רב ההשפעה של *Memphis Press-Scimitar*, תמך בקיפאובר כדי לערער את ההשפעה של קראמפ, עימו מימן היה מסוכסך זה מכבר. לאחר שניצח את סטיוארט, קיפאובר גבר בבחירות הכלליות על המועמד הרפובליקני, ב. קרול ריס.

סטיוארט חזר לעיסוק הפרטי בעריכת דין. הוא מת ב-10 באוקטובר 1972 בנאשוויל, טנסי ונקבר בבית הקברות של וינצ'סטר ממוריאל פארק.

## קישורים חיצוניים
* 
* 

## הערות שוליים

קטגוריה:אמריקאים ילידי טנסי
קטגוריה:בוגרי אוניברסיטת אמורי
קטגוריה:חברי הסנאט של ארצות הברית מטנסי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1892
קטגוריה:אמריקאים שנפטרו ב-1972
נייתן בכמן

**נייתן לין בכמן** (באנגלית: **Nathan Lynn Bachman**; 2 באוגוסט 1878 – 23 באפריל 1937) היה חבר הסנאט של ארצות הברית מטנסי משנת 1933 ועד מותו. הוא היה חבר במפלגה הדמוקרטית.

## ביוגרפיה
בכמן נולד ב-2 באוגוסט 1878 בצ'טנוגה, טנסי. אביו היה ד"ר ג'ונתן וו. בכמן, ותיק צבא הקונפדרציה וכומר לשעבר של הכנסייה הפרסביטריאנית הראשונה בצ'טנוגה. הוא למד במספר מכללות, כולל אוניברסיטת דרום-מערב הפרסביטריאנית בקלארקסוויל, טנסי (המוסד שקדם לקולג' רודס הנוכחי בממפיס, טנסי; הקמפוס הוא הסביבה הנוכחית של אוניברסיטת אוסטין פיי סטייט), האוניברסיטה המרכזית בריצ'מונד, קנטקי (כיום התמזגה עם סנטר קולג' בדנוויל, קנטקי), ואוניברסיטת וושינגטון ולי בלקסינגטון, וירג'יניה. לאחר מכן חזר הביתה, למד במכללת צ'טנוגה למשפטים (אז בית הספר למשפטים של אוניברסיטת צ'טנוגה, כיום אוניברסיטת טנסי בצ'טנוגה) לפני שסיים את לימודיו בבית הספר למשפטים של אוניברסיטת וירג'יניה ב-1903. הוא החל לעסוק בעריכת דין בצ'טנוגה באותה שנה.

בכמן היה פרקליט העיר צ'טנוגה בשנים 1906 עד 1908 ושופט בית המשפט המחוזי מ-1912 עד 1918. ב-1918 הוא הפך לשופט בית המשפט העליון של טנסי והתפטר ב-1924 כדי לרוץ לסנאט האמריקני. מסע הבחירו שלו ב-1924 לא הצליח והוא חזר לעסוק בעריכת דין.

עם זאת, ב-28 בפברואר 1933, מונה בכמן לסנאט של ארצות הברית על ידי מושל טנסי היל מקאליסטר לתקופת כהונתו שטרם הסתיימה של הסנאטור קורדל הול, שהתפטר כדי לקבל את מינויו של הנשיא פרנקלין ד. רוזוולט לתפקיד מזכיר המדינה. בנובמבר 1934, נבחר בכמן לשארית כהונתו שטרם הסתיימה של הול. הוא השלים את הקדנציה אליה נבחר הול ולאחר מכן נבחר לכהונה מלאה בזכות עצמו ב-1936. הוא מת בוושינגטון די. סי., באביב הבא לאחר שכיהן פחות מארבעה חודשים מאותה כהונה.

בכמן היה מנהיג בולט באחוות הבונים החופשיים בצ'טנוגה.

בכמן מת מהתקף לב בוושינגטון הבירה ב-27 באפריל 1937 ונקבר בבית הקברות פורסט הילס, צ'טנוגה, טנסי.

## "אבובי בכמן"
"אבובי בכמן" הם מנהרות כבישים מהירים בכבישים המהירים של ארצות הברית 41/76 דרך מיסיונרי רידג' המחברים את צ'טנוגה עם העיירה הסמוכה איסט רידג', אשר נקראות לכבוד אביו.

## קישורים חיצוניים

* 
* 

## הערות שוליים

קטגוריה:אמריקאים ילידי טנסי
קטגוריה:בוגרי בית הספר למשפטים באוניברסיטת וירג'יניה
קטגוריה:בוגרי אוניברסיטת וושינגטון ולי
קטגוריה:תובעים אמריקאים
קטגוריה:חברי הסנאט של ארצות הברית מטנסי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1878
קטגוריה:אמריקאים שנפטרו ב-1937
ניואל סנדרס

**ניואל סנדרס** (באנגלית: **Newell Sanders**; 12 ביולי 1850 – 26 בינואר 1939) היה איש עסקים מהעיר צ'טנוגה שבמדינת טנסי, שמונה לייצג לזמן קצר בסנאט של ארצות הברית במשך שנה בין אפריל 1912 לאפריל 1913.

## ביוגרפיה
סנדרס נולד ב-12 ביולי 1850 במחוז אוון, אינדיאנה, והיה בנם של מרים (קופי) וג'ון סנדרס. הוא למד באוניברסיטת בלומינגטון אינדיאנה, שם סיים את לימודיו ב-1873 ולאחר מכן הפעיל חנות ספרים עד 1877. במהלך אותה שנה, הוא עבר לצ'טנוגה, טנסי והחל לעסוק בייצור כלים חקלאיים. הוא כיהן במועצת החינוך בין השנים 1881 – 1882 ובמועצת השיפוט המקומית בשנים 1882 – 1886. הוא גם כיהן במועצת המנהלים של רכבת נאשוויל, צ'טנוגה וסנט לואיס.

כשהסנאטור האמריקאי הדמוקרטי רוברט לאב טיילור מת במהלך תפקידו, מושל טנסי בן וו. הופר, רפובליקני, מינה את סנדרס לתפקיד הפנוי. סנדרס הושבע באפריל 1911 וכיהן עד פברואר 1913 כאשר האספה הכללית של טנסי בחרה את המחנך ויליאם ר. וב, דמוקרט, למושב הסנאט, כפי שהוגדר בחוקת ארצות הברית עד לאישור התיקון ה-17 מאוחר יותר באותו עשור. במהלך כהונתו הקצרה, סנדרס כיהן בכל זאת כיו"ר ועדת הסנאט לבנקים לאומיים. סנדרס היה הרפובליקני האחרון שכיהן כסנאטור אמריקאי מטנסי עד לבחירתו של הווארד ה. בייקר הבן יותר מחמישה עשורים לאחר מכן. בנוסף, הוא היה הסנאטור הרפובליקני האחרון ממדינת קונפדרציה לשעבר לפני בחירתו של ג'ון טאוור מטקסס ב-1961 (פער של 48 שנים).

לאחר כהונתו בסנאט, חזר סנדרס לעסקי הייצור שלו עד פרישתו ב-1927. ב-1922 הוא התמודד בבחירות ישירות לסנאט של ארצות הברית, וקיבל 32 אחוזים מהקולות נגד הסנאטור המכהן הדמוקרטי קנת' מקלר. סנדרס מת ב-26 בינואר 1939 בביתו בלוקאוט מאונטיין, טנסי, ונקבר בבית הקברות פורסט הילס של צ'טנוגה.

## קישורים חיצוניים

*
* 

## הערות שוליים

קטגוריה:אמריקאים ילידי אינדיאנה
קטגוריה:חברי הסנאט של ארצות הברית שמונו לתפקידם
קטגוריה:חברי הסנאט של ארצות הברית מטנסי
קטגוריה:סנאטורים חברי המפלגה הרפובליקנית
קטגוריה:בוגרי אוניברסיטת אינדיאנה בלומינגטון
קטגוריה:אמריקאים שנולדו ב-1850
קטגוריה:אמריקאים שנפטרו ב-1938
לואיג'י אלווה

**לואיג'י אלווה** (באיטלקית **Luigi Alva**; ) היה זמר טנור פרואני.

## ביוגרפיה
לואיג'י אלווה נולד בפאיטה, פרו ב-10 באפריל 1927 בשם לואיס ארנסטו אלווה אי טאלדו. בצעירותו תכנן קריירה בחיל הים הפרואני. מנהל הקונסרבטוריון של לימה, ששמע אותו, אמר לו כי עתידו אינו בים, אלא בקולו. הוא החל ללמוד שירה בקונסרבטוריון, וכשהיה בן 25, עבר לאיטליה. הוא שינה את שמו לשם "איטלקי", לואיג'י אלווה. מרבית הקריירה שלו הייתה באיטליה, ליתר דיוק, במילאנו. משם יצא להופעות בכל העולם.

ב-2005 הנפיק השירות הבולאי הפרואני בול לכבודו.

הוא למד אצל רוזה מרסדס איארזה דה מוראלס. את הופעת הבכורה שלו ערך בסרסואלה של פדריקו מורנו טורובה, "לואיזה פרננדה". ב-1953 נסע למילאנו ולמד אצל אמיליו ג'יררדיני. לאחר מכן הוא נקרא על ידי ג'וליו קונפלוניירי ללמוד בבית הספר לזמרים לה סקאלה.

ההופעה הראשונה באיטליה הייתה בתיאטרון נואובו במילאנו בתור אלפרדו ב"לה טרוויאטה", ואחריה "החתונה הסודית" בסקלה הקטנה. הוא ערך את הופעת הבכורה שלו בתיאטרון אלה סקאלה בשנת 1956 בתור הרוזן אלמביבה ב"הספר מסביליה", ואז החל שיתוף פעולה ארוך, במשך 28 עונות, שבהן ביצע 32 תפקידים ב-261 הופעות, מה שהציב אותו במקום השני הכללי אחרי Aureliano Pertile.

עד מהרה הוזמן לפסטיבלים ובתי האופרה האירופיים המפורסמים ביותר: באופרה של פסטיבל גלינדבורן ערך את הופעת הבכורה שלו ב"שיקוי האהבה". הופעת הבכורה בבית האופרה המטרופוליטן הייתה ב-1964 *[[פלסטף (אופרה)|ב"פאלסטף"]]*. מאוחר יותר הוא שר והופיע בארצות הברית ובאירופה.

הוא מעולם לא ניסה לצאת מחוץ לרפרטואר הטנור הטבעי שלו, ושר בעיקר את מוצרט, רוסיני ודוניצטי; הדואטים עם תרזה ברגנזה ב"ספר מסביליה" ו"סינדרלה" של רוסיני היו מפורסמים במיוחד. הוא שיתף פעולה עם מנצחים ובהם אוטו קלמפרר, קלאודיו אבאדו, נינו סנזוניו, הרברט פון קאראיאן, וקרלו מריה ג'וליני.

ב-1982 חזר ללימה כדי ללמד, וב-1989 נפרד מהבמה. לאחר מכן לימד בבית הספר לזמר סקאלה. גם בגיל 93 המשיך ללמד.

## רפרטואר

### הקלטות חיות

## פילמוגרפיה
* *Falstaff* (1956), פנטון
* *Cosi fan tutte* (1970), פרנדו
* *הספר מסביליה* (1972), הרוזן מאלמביבה
* *דון פסקוואלה* (1972), ארנסטו
* *הנישואים הסודיים* (1981), פאולינו
* *הרוקח* (1982), סמפוניו

## לקריאה נוספת
* דייוויד המילטון, *[http://www.folklib.net/index/discog/bibliog7.shtml#kq אנציקלופדיית המטרופוליטן אופרה: מדריך מקיף לעולם האופרה]*, סיימון ושוסטר, ניו יורק-לונדון-טורונטו-סידני-טוקיו 1957, עמ' 20. .
*
* הרולד רוזנטל וג'ון וורק, אלווה לואיג'י . *The Concise Oxford Dictionary of Opera*, Oxford University Press, London-New York-Melbourne 1979 (מהדורה שנייה), עמ' 9. .
* סטנלי סיידי וכריסטינה בשפורד, *[http://www.folklib.net/index/discog/bibliog7.shtml#kn מילון האופרה ניו גרוב]*, מקמילן מוציאים לאור בע"מ, לונדון 1992, כרך 1, עמ' 99. .
* סטנלי סיידי וג'ון טיירל, *[https://web.archive.org/web/20071030142631/http://www.folklib.net/index/discog/bibliog.shtml#km מילון המוזיקה והמוזיקאים החדש של גרוב]*, מקמילן מוציאים לאור בע"מ, לונדון 2001, כרך 1, עמ' 430. .
* ג'ון וורק ויואן ווסט *[http://www.folklib.net/index/discog/bibliog7.shtml#kp מילון אוקספורד תמציתי לאופרה]* . הוצאת אוניברסיטת אוקספורד, ניו יורק 1996 (מהדורה שלישית), עמ' 11. .

## קישורים חיצוניים

קטגוריה:זמרי אופרה
קטגוריה:זמרים פרואנים
קטגוריה:זמרי טנור
קטגוריה:זמרי אופרה איטלקים
קטגוריה:איטלקים שנולדו ב-1927
קטגוריה:איטלקים שנפטרו ב-2025
קטגוריה:פרואנים שנפטרו ב-2025
ג'ורג' ברי

**ג'ורג' לאונרד ברי** (באנגלית: **George Leonard Berry**; 12 בספטמבר 1882 – 4 בדצמבר 1948) היה נשיא איגוד עובדי הדפוס הבינלאומי של צפון אמריקה בין השנים 1907 ל-1948 וסנאטור דמוקרטי מטנסי בין השנים 1937 ל-1938.

לפני מינויו כסנאטור, הוא הגיע בקושי למקום השני למועמדות לסגן הנשיא בוועידה הלאומית הדמוקרטית בבחירות 1924, והפסיד בהצבעה למושל נברסקה צ'ארלס וו. ברייאן, אחיו של ויליאם ג'נינגס ברייאן.

## ביוגרפיה
### ראשית חייו
ברי נולד ב-12 בספטמבר 1882 במחוז הוקינס, טנסי, ליד רוג'רסוויל. הוא עזב את הבית בגיל צעיר מאוד, והפך לעוזרו של עיתונאי ב-1891. הוא עבד במקצוע זה והיה פעיל באיגודי עובדים, ונבחר לנשיא האיגוד הבינלאומי שלו ב-1907.

### בית אנשי העיתונות
במהלך כהונתו, איגוד העיתונאים רכש את אתר הנופש הייל ספרינגס לשעבר, אתר נופש של מים מינרליים במזרח טנסי, לא הרחק מבית נעוריו של ברי, כסנטוריום עבור חבריו הסובלים משחפת, מחלה שכיחה בקרב חברים בתקופה ההיא, והפעיל בו בית ספר מקצועי עבור חבריו ללמוד מקצועות מתקדמים יותר ולהגדיל את הכנסתם, וכן כמטה הבינלאומי שלו.

לברי נודע על יכולות האתר במהלך ביקור באזור ביתו בשילוב עם חיפוש באזור אשוויל, קרוליינה הצפונית הסמוך יחסית, שהיה ידוע אז בסגולותיו המרפאות כביכול בנוגע למחלות בדרכי הנשימה. מתקן זה נודע בשם "בית העיתונאים". הוא תוכנן להיות עצמאי במידה רבה, ולנקודה אחת בה פעילות חקלאית גדולה, ולפני הקמת רשות עמק טנסי, תחנת כוח הידרואלקטרית משלה.

### ניסיון פוליטי
במלחמת העולם הראשונה, ברי השתתף בחיל המשלוח האמריקאי בדרגת מייג'ור, שירת מעבר לים בשנים 1918–1919, ולאחר מכן חזר הביתה כדי לחדש את ההנהגה הפעילה של האיגוד שלו. הוא היה לעיתים קרובות ציר לפגישות עבודה וקונגרסים לאומיים ובינלאומיים רבים, ובוועידה הדמוקרטית של 1924, כמעט נהיה מועמד לתפקיד סגן הנשיא. ב-6 במאי 1937, הוא מונה לכהן במושב הסנאט של ארצות הברית על ידי מושל טנסי גורדון בראונינג במקומו של נייתן ל. בכמן, שמת במהלך תפקידו.

כשהעביר את התפעול היומיומי של האיגוד לאחרים, ברי עבר לוושינגטון כדי למלא את תפקידיו בסנאטור. ברי בחר להתמודד בבחירות המיוחדות לסנאט של 1938 עבור יתרת הקדנציה שטרם הסתיימה, אך הובס בפריימריז הדמוקרטי על ידי התובע המחוזי טום סטיוארט, כשהלה זכה ב-49% מהקולות לעומת 29% של ברי. סטיוארט נתפס כמועמד השמרני המסורתי יותר מבין השניים, בעוד שברי היה פעיל איגוד עובדים בולט. המושל המכהן בראונינג, שמינה את ברי לסנאט, הובס בתהליך המינוי על ידי פרנטיס קופר במהלך הבחירות של אותה שנה.

כמה היסטוריונים פוליטיים סבורים שניתן לייחס את התבוסות הללו כמעט לחלוטין להשפעתה של המערכת הפוליטית המבוססת בממפיס של א. ה. קראמפ, שתמכה גם בסטיוארט וגם בקופר. כהונתו של ברי כסנאטור הסתיימה ב-8 בנובמבר 1938, כאשר הקולות בבחירות הכלליות שהצביעו על בחירתו של סטיוארט נאספו, למרות שסטיוארט לא תפס בפועל את המושב עד תחילת השנה הבאה.

### מותו
ברי חזר לתפעול שוטף של האיגוד ולתחומי העניין שלו, לרבות חקלאות, סביב בית העיתונאים עד מותו ב-4 בדצמבר 1948, (האיגוד המשיך להפעיל את המתקן במשך מספר שנים לאחר מותו של ברי) והוא נקבר בבית פרסמנ'ס אך גופתו הועברה מאוחר יותר לבית הקברות מקיני ברוג'רסוויל הסמוכה.

## קישורים חיצוניים

*
* 

קטגוריה:אמריקאים ילידי טנסי
קטגוריה:מועמדים לנשיאות ארצות הברית ב-1924
קטגוריה:חברי הסנאט של ארצות הברית שמונו לתפקידם
קטגוריה:חברי הסנאט של ארצות הברית מטנסי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1882
קטגוריה:אמריקאים שנפטרו ב-1948
איתן לונדנר

**איתן לונדנר** (נולד ב-1 במאי 1961) הוא שחקן, מדבב, תסריטאי, ובמאי ישראלי.

## ביוגרפיה
לונדנר הוא בעל תואר ראשון בחוג לאמנות התיאטרון באוניברסיטת תל אביב. לונדנר למד סדנת משחק מול מצלמה בהנחיית רות דייכס, וסדנת משחק "השיטה" בהנחיית אמיר אוריין.

## פילמוגרפיה
### טלוויזיה

### קולנוע

### כמדבב

### כתסריטאי

### כבמאי

## קישורים חיצוניים

קטגוריה:שחקני קולנוע וטלוויזיה ישראלים
קטגוריה:בוגרי אוניברסיטת תל אביב: תיאטרון
קטגוריה:ישראלים שנולדו ב-1961
TV Off

"**TV Off**" הוא שיר שנכתב והוקלט על ידי הראפר האמריקאי קנדריק לאמאר, מתוך אלבום האולפן השישי שלו, *[[GNX]]* (2024). הוא יצא לאור ב-22 בנובמבר 2024, ומכיל הופעת אורח של הראפר לפטי גאנפליי. השיר הופק על ידי סאונווייב, ג'ק אנטונוף, מאסטרד, קאמאסי וושינגטון ושון מומברגר.

## רקע
עם יציאתו, "TV Off" הופיע כאחת הרצועות הבולטות באלבום, בעיקר בשל הדמיון הקולי שלו ל-"Not Like Us" שהופק על ידי מאסטרד, שיצא מוקדם יותר בשנת 2024. לדברי מאסטרד, קווי הדמיון היו "בהחלט מכוונים" וחשף שהוא הוקלט בערך באותו זמן כמו "Not Like Us" במאי 2024 אבל בשני מועדים שונים, ולכן המקצב מתחלף במהלך השיר. השיר צוין במיוחד על כך שלאמאר צורח את שמו של מאסטרד כמעבר בין שני החלקים, וזכה לפופולריות כמם אינטרנטי.

## הרכב
"TV Off" הוא שיר וסט קואסט היפ הופ המפוצל לשני חלקים נפרדים. השיר מכיל דגימה מ-"MacArthur Park" מאת מונק היגינס, יחד עם קטע מ-"The Black Hole - Overture" שהלחין ג'ון בארי לפסקול הסרט החור השחור (1979). כשההפקה של החלק הראשון מתפוגגת, חתימת המפיק של מאסטרד מופיעה שוב כשכלי הקשה נכנס, ואחריו צווחה בסגנון "אנימציה" של לאמאר.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי קנדריק לאמאר
קטגוריה:שירים באנגלית
קטגוריה:שירים שהופקו על ידי ג'ק אנטונוף
קטגוריה:שירים על טלוויזיה
הארווי מגי ווטרסון

**הארווי מגי ווטרסון** (באנגלית: **Harvey Magee Watterson**; 23 בנובמבר 1811 – 1 באוקטובר 1891) היה עורך דין, עורך עיתון ופוליטיקאי אמריקאי. ווטרסון היה מה שבנו היחיד שלו הנרי תיאר מאוחר יותר כ"דמוקרטי ללא ספק מבתי הספר של ג'פרסון וג'קסון", הוא היה פעיל בפוליטיקה של טנסי הן ברמה המדינתית והן ברמה הפדרלית.

## ביוגרפיה
ווטרסון נולד ב-23 בנובמבר 1811 במחוז בדפורד, טנסי. הוא למד לימודים קלאסיים, למד משפטים בקמברלנד קולג' בפרינסטון, קנטקי, התקבל ללשכת עורכי הדין והחל לעסוק בכך בשלביוויל, טנסי.

ווטרסון הקים וערך עיתון בשלביוויל ב-1831. הוא היה חבר בבית הנבחרים של טנסי ב-1835.

הוא נבחר כדמוקרט לקונגרסים ה-26 וה-27, המייצג את המחוז התשיעי של טנסי בבית הנבחרים של ארצות הברית, וכיהן מ-4 במרץ 1839 עד 3 במרץ 1843.  בנו הנרי תיאר את אותן שנים באוטוביוגרפיה שלו:

: מייד לאחר שהחליף את מר פולק, ונער כזה במראהו, הוא משך תשומת לב מיידית. אביו, סבי, איפשר לו הכנסה גדולה יותר ממה שהייתה טובה עבורו &#x2014; בראותו שדמי הכיס ששולמו אז לחברי הקונגרס לא היו מספיקים לחלוטין &#x2014; ובימים המוקדמים יותר של שהותו בבירה הלאומית הוא חתך חלק גדול; חברו העיקרי לתענוגות והשובבות של אותם זמנים היה פרנקלין פירס, בהתחלה חבר בית הנבחרים ולאחר מכן סנאטור מניו המפשייר. עד מהרה הם גורשו מוושינגטון על ידי משפחותיהם ב-1843.

ווטרסון נשלח על ידי הנשיא ג'ון טיילר בשליחות דיפלומטית לבואנוס איירס, שם שהה במשך שנתיים. מ-1845 עד 1847, הוא היה חבר בסנאט של טנסי ושימש כיושב ראש הבית.

ווטרסון היה העורך והבעלים של *Nashville Union* מ-1847 עד 1851, והיה גם העורך של *Washington Union* החל מ-1851. עם בחירתו של חברו פירס לנשיא ארצות הברית ב-1853, הפך *Washington Union* ל"בטאון הממשל". שוב על פי בנו של ווטרסון, "קלות הדעת הבולטת למדי" של השניים התחדשה:

: הבירה הלאומית עדיין הייתה משופעת בסיפורים על הבריחה שלהם. אחד שזכור לי היה זה שבהזדמנות מסוימת חזר מטיול מאוחר בלילה אבי החטיא ונפל לתוך התעלה שחילקה אז את העיר, ופירס, שלאחר מאמצים רבים עקרים, לא הצליח לסייע לו להיחלץ, קרא, "ובכן, הארווי, אני לא יכול להוציא אותך החוצה, אבל אני אכנס איתך", וכך אכן עשה. ושם הם נמצאו וחולצו על ידי קבוצה של עוברים ושבים, מרוצים מאוד מעצמם.

ווטרסון היה ציר לוועידה הלאומית הדמוקרטית בבולטימור, מרילנד בשנת 1860, והיה אלקטור לנשיאות מטעם דאגלס בבחירות לנשיאות באותה שנה. לאחר מלחמת האזרחים, הוא מונה על ידי הנשיא אנדרו ג'ונסון כאחד מהוועדה לחקור את ההתנהגות במדינות "שמרדו באחרונה".

ווטרסון עסק בעריכת דין בוושינגטון הבירה במשך ארבע עשרה שנים. הוא עבר ללואיוויל, קנטקי והיה חבר במערכת של *Louisville Courier-Journal*, העיתון שייסד בנו הנרי. 

ווטרסון מת בלואיוויל, קנטקי ב-1 באוקטובר 1891 ונקבר בבית הקברות קייב היל. 

## קישורים חיצוניים
* 
* 

## הערות שוליים

קטגוריה:אמריקאים ילידי טנסי
קטגוריה:עורכי דין אמריקאים במאה ה-19
קטגוריה:עורכי עיתונים אמריקאים
קטגוריה:חברי בית הנבחרים של ארצות הברית מטנסי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1811
קטגוריה:אמריקאים שנפטרו ב-1891
דני אש

**דני אָשׁ** (באנגלית: **Danni Ashe**, קרויה לעיתים **דניאלה אש**; נולדה ב-16 בינואר 1968) היא חשפנית ושחקנית פורנוגרפיה לשעבר, שהקימה בשנת 1995 את אתר הפורנוגרפיה Danni's Hard Drive והייתה מנכ"לית האתר, שהיה המוביל בתחומו.

## קריירה
אש נולדה בעיר ביופרט בקרוליינה הדרומית, ארצות הברית. בגיל 17 עברה לסיאטל והחלה לעבוד כחשפנית, בעזרת תעודת זהות מזויפת.

בשנת 1990 עברה אש ללוס אנג'לס, קליפורניה, שם עבדה כחשפנית וכן הצטלמה לסרטים ומגזינים פורנוגרפיים. בשנת 2000 הייתה מעורבת בתקרית בג'קסונוויל, פלורידה, כאשר התפשטה במועדון שלא הוגדר כמועדון חשפנות וקיבלה קנס של 50 דולר אמריקאי. התקרית גרמה לה לעוגמת נפש רבה, והיא הפסיקה לעסוק בחשפנות.

## הקמת אתר האינטרנט Danni's Hard Drive
בשנת 1994 החלה אש לפרסם תמונות עירום שלה בקבוצות דיון מקוונות ברשת Usenet . באביב 1995 הראה לה בעלה, ברט מנזארי, את אתר האינטרנט החדש של רשת בתי הקולנוע "לנדמרק", בה כיהן כסגן נשיא, והיא החליטה לפתוח אתר אינטרנט שיוקדש לפורנוגרפיה מקוונת, בכתובת Danni.com. לאחר שלא מצאה מעצב אתרים מתאים, היא למדה לבד HTML וקראה ספר של ניקולס נגרופונטה אודות שיווק באינטרנט, ובנתה בעצמה את האתר Danni's Hard Drive. האתר הושק ביולי 1995.

לאתר נוצר ביקוש גבוה מאד, וספק שירותי האינטרנט של האתר הודיע לאש כי האתר קרס עקב עומס. אש העבירה את המערכת לשרת אחר, בעל רוחב פס גבוה יותר, והחלה לגבות תשלום מהמנויים על שירותי האתר.

אש הייתה מנכ"לית האתר. בשנת 2000 רשם האתר רווח של 6.5 מיליון דולר, והיה צפוי להרוויח לפחות 8 מיליון דולר בשנת 2001. שוויו הוערך ב-30 מיליון דולר. תמונתה של אש, שהופיעה עד אז רק במגזינים פורנוגרפיים, פורסמה בשער הוול סטריט ג'ורנל. בשנת 2003 היא העסיקה 50 עובדים במשרה מלאה, ורכשה סטודיו גדול בלוס אנג'לס שיועד לצילומים. אתר האינטרנט הכיל ארכיון ובו מאות אלפי תמונות ואלפי שעות של סרטוני וידאו.

בשנת 2004 מכרה אש את אתר האינטרנט Danni's Hard Drive ליזם בשם ג'ון מוריסאנו, ובשנת 2006 רכשה קבוצת פנטהאוז את האתר תמורת 3 מיליון דולר.

## הכרה ופרסום
בשנת 1998 הופיעה אש בסרט תיעודי ב אודות משפיעניות אינטרנט.

בשנת 2000 פורסם ספר בשם My Year in Smut: The Internet Escapades Inside Danni's Hard Drive מאת טיילור מארש, אודות דני אש ופעולותיה כיזמית וכמנהלת.

במרץ 2000 השתתפה בוועדה של הקונגרס של ארצות הברית שניסתה להציע דרכים להגבלת גישה של קטינים לחומרים פורנוגרפיים באינטרנט.

באוגוסט 2000 הופיעה אש בספר השיאים של גינס, בקטגוריה "האישה בעלת כמות ההורדות הגבוהה ביותר באינטרנט".

אש הופיעה במספר תוכניות וסדרות טלוויזיה שנעשו עליה, בהן תוכניתו של הווארד סטרן ו-Frontline.

בספטמבר 2013 הגישה אש תביעת דיבה בבית המשפט הפדרלי התשיעי לערעורים של ארצות הברית נגד העיתון הבריטי דיילי מייל שפרסם כתבה עם תמונתה ובה נרמז כי חלתה באיידס. התביעה הוסרה לאחר שהצדדים הגיעו לפשרה מחוץ לכותלי בית המשפט.

## קישורים חיצוניים

## הערות שוליים

קטגוריה:פורנוגרפיה
קטגוריה:חשפניות
קטגוריה:נשות עסקים אמריקאיות
קטגוריה:שחקניות פורנוגרפיה אמריקאיות
קטגוריה:אמריקאיות שנולדו ב-1968
בילי בין

**ויליאם דארו בין** (באנגלית: **William Daro Bean**; 11 במאי 1964 – 6 באוגוסט 2024) היה שחקן בייסבול אמריקאי ששיחק בליגת ה-MLB. לאורך הקריירה שימש כשחקן שדה עבור הדטרויט טייגרס (1987-1989), הלוס אנג'לס דודג'רס (1989) והסן דייגו פאדרס (1993-1995). ביולי 2014 הפך לשגריר הראשון של הליגה להכללה. ב-2016 הפך לסגן נשיא של הליגה.

## קריירה
הדטרויט טייגרס בחרו בבין בסיבוב הרביעי של הדראפט שנערך בשנת 1986. בין חתם עם הקבוצה על חוזה בשווי 12,500 דולר וערך את הופעת הבכורה שלו ב-MLB ב-25 באפריל 1987. במהלך משחק הבכורה ביצע ארבע חבטות, מספר שבאותה התקופה היה שיא החבטות לשחקן במשחק בכורה. לאורך עונת 1988 שיחק בעיקר בקבוצת "Toledo Mud Hens", קבוצת הבת של הדטרויט טייגרס. באוגוסט 1988 חזר לשחק בקבוצת האם. לאורך עונת 1989 הופיע בתשעה משחקים של הטייגרס וביולי של אותה השנה עבר לשחק עבור הלוס אנג'לס דודג'רס.

בעונות 1990 ו-1991 שיחק בליגה ברמה השנייה. ב-1992 שיחק בליגת הפוטבול היפנית עבור "Kintetsu Buffaloes". ב-1993 חזר לשחק ב-MLB עבור הסן דייגו פאדרס עד שנת 1995. לאחר סוף עונת 1995 הודיע על פרישה מענף הבייסבול.

ב-2014 מונה לשגריר ליגת ה-MLB להכללה וב-2016 מונה לסגן נשיא בכיר וליועץ מיוחד לנציב הליגה.

## חיים אישיים
לדברי בין, הוא הבין שהוא נמשך לגברים כבר בהיותו נער, אך העדיף להתכחש לזהותו לנהל מערכות יחסים עם נשים. בשנת 1985 החל לנהל מערכת יחסים עם אנה מריה אמאטו, איתה התחתן ב-1989. בשנת 1993 הכיר את בן זוגו העתידי, סאם מדאני, מהגר איראני. שבוע לאחר ההיכרות עם מדאני, בין ואמאטו הודיעו על פרידתם והחלו את הליך הגירושין.

ב-23 באפריל 1995, מדאני, שחודשיים לפני כן אובחן כנשא HIV, התמוטט בבית בו התגורר ביחד עם בין. יום למחרת, נפטר בשל בעיות לבביות כתוצאה מהסתבכות הנגיף. בשל העובדה שמערכת היחסים ביניהם הייתה סודית, בין נאלץ להיעדר מלווית מדאני ולשחק במשחק של קבוצתו באותו היום.

לאחר פרישתו ממשחק החל לצאת מהארון בהדרגה בפני חבריו ומשפחתו. ב-1999 יצא מהארון בראיון והפך לשחקן ה-MLB ההומוסקסואל המוצהר השני לאחר גלן בורק. ב-15 ביולי 2014, מונה ל"שגריר ההכללה" (Ambassador for Inclusion) הראשון של הליגה.

ב-2023 אובחן כחולה לוקמיה. בין נפטר בביתו בניו יורק ב-6 באוגוסט 2024, והותיר מאחוריו בעל.
## קישורים חיצוניים
* 

## הערות שוליים

קטגוריה:שחקני בייסבול אמריקאים
קטגוריה:אמריקאים ילידי קליפורניה
קטגוריה:לוס אנג'לס דודג'רס
קטגוריה:דטרויט טייגרס
קטגוריה:ספורטאים להט"בים אמריקאים
קטגוריה:להט"בים אמריקאים
קטגוריה:קליפורניה: ספורטאים
קטגוריה:אמריקאים שנולדו ב-1964
קטגוריה:אמריקאים שנפטרו ב-2024
ריד דושר

**ריד דושר** (באנגלית: **Reed Duchscher**; נולד ב-13 ביולי 1989) הוא סוכן כישרונות ומשקיע אמריקאי.

## ראשית חייו
דושר גדל ברוגבי, דקוטה הצפונית ולמד בתיכון רוגבי (Rugby High School), שם השתתף שיחק כדורסל, כדורגל ורוגבי. לאחר שסיים את לימודיו בתיכון, הוא המשיך לשחק כדורגל באוניברסיטת המדינה של דקוטה הצפונית.

## קריירה
ברשאית הקריירה שלו, עבד כסוכן ספורט ב-NFL. לאחר מכן, הוא עזב לעבוד עבור ערוץ היוטיוב דוד פרפקט. בזמן שעבד עמם, בשנת 2015 הקים דושר סוכנות כישרונות בבעלותו בשם "Night Media. הסוכנות מתמקדת בניהול, מיתוג ופיתוח עסקי עבור משפיענים דיגיטליים. בשנת 2018, דושר החתים את היוטיובר ויוצר התוכן ג'ימי דונלדסון (MrBeast) בסוכנות שלו. בשנת 2021 השיקה הסוכנות קרן הון סיכון המתמקדת בהשקעה בסטארט-אפים בתחום הצרכנות, המשחקים ו"כלכלת התשוקה".

ב-24 באוגוסט 2023 הוכרז שדושר ירכוש את "LFM Management", ויחל לעבוד עם הסטרימר והיוטיובר קאי סנאט.

במאי 2024, MrBeast עזב את הסוכנות, והצהיר כי 6 שנות השותפות שלהם מסתיימת ב"תנאים טובים".

## רשתות חברתיות

## הערות שוליים

קטגוריה:אמריקאים ילידי דקוטה הצפונית
קטגוריה:אנשי עסקים אמריקאים
קטגוריה:בוגרי אוניברסיטת המדינה של דקוטה הצפונית
קטגוריה:אמריקאים שנולדו ב-1989
מיי סאטון

**מיי סאטון** (באנגלית: **May Godfrey Sutton**;  25 בספטמבר 1886 – 4 באוקטובר 1975) הייתה טניסאית אמריקאית ילידת בריטניה. היא זכתה במקום ראשון באליפות וימבלדון ובאליפות ארצות הברית הפתוחה בטניס ובכך הייתה הטניסאית הראשונה שזכתה ב-2 תחרויות והאמריקאית הראשונה שזכתה בווימבלדון.

## ביוגרפיה
מיי סאטון נולדה בפלימות', אנגליה בשנת 1886. כאשר היא הייתה בת 6 המשפחה עברה לארצות הברית והתיישבה בפאסדינה.

ביוזמת אביהן אחיות סאטון החלו לשחק טניס במגרש שהוא בנה בחווה של המשפחה. בנוסף לטניס אחיות היו שחקניות כדורסל בולטות.

בגיל 17 מיי סאטון נרשמה לתחרויות אליפות ארצות הברית הפתוחה בטניס וניצחה בתחרויות נשים וזוגות נשים. בתחרות זוגות מעורבים היא הגיעה לגמר בו הפסידה.

בשנת 1905 סאטון לא יכלה להגן על התואר כי נסעה לבריטניה. בתחרות אליפות וימבלדון 1905 היא ניצחה את דורותי דאגלס צ'יימברס וזכתה בתואר. היא הפכה להיות לא-בריטית הראשונה שזכתה בתואר. בשנת 1906 סאטון הפסידה את התואר ובשנת 1907 זכתה בו מחדש.

בשנת 1912 מיי סאטון התחתנה עם תום בנדי, שחקן טניס. בעקבות כך היה עזבה את הטניס התחרותי. בשנת 1921, בגיל 35 היא חזרה להתחרות והייתה מדורגת מס' 4 בארצות הברית. בשנת 1925 היא הגיעה למשחק הגמר בתחרויות זוגות נשים באליפות ארצות הברית. בשנת 1929 בגיל 42 היא שיחקה בווימבלדון והגיע לרבע הגמר. בשנים 1928 ו-1929 היא שיחקה במשחקי זוגות לצד ביתה (היא זכתה באליפות אוסטרליה הפתוחה בשנת 1938). נכד של סאטון ניצח באליפות ארצות הברית בשנת 1930.

סאטון המשיכה לשחק טניס גם כאשר עברה גיל 80. היא נפטרה מסרטן בשנת 1975.

## הישגים

## קישורים חיצוניים

* 
* 
* 

קטגוריה:מהגרות מבריטניה לארצות הברית
קטגוריה:מהגרים מבריטניה לארצות הברית
קטגוריה:טניסאיות אמריקאיות
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות ארצות הברית הפתוחה בטניס
קטגוריה:אמריקאיות שנולדו ב-1886
קטגוריה:אמריקאים שנולדו ב-1886
קטגוריה:אמריקאיות שנפטרו ב-1975
קטגוריה:אמריקאים שנפטרו ב-1975
השבעתו של זאכרי טיילור לנשיאות ארצות הברית

**ה[[השבעת נשיא ארצות הברית|השבעה]] של [[זאכרי טיילור]] ל[[נשיא ארצות הברית]]** התקיימה בבניין הקפיטול בוושינגטון, ביום שני, 5 במרץ 1849 והייתה להשבעה השנייה שנקבעה מחדש בשל העובדה ש-4 במרץ חל ביום ראשון. ההשבעה סימנה את תחילת כהונתם של זאכרי טיילור כנשיא ושל מילרד פילמור כסגן הנשיא. טיילור מת שנה ו-126 ימים לאחר ההשבעה ופילמור מונה לנשיא במקומו. שבועת האמונים ניתנה לטיילור על ידי נשיא בית המשפט העליון של ארצות הברית רוג'ר טוני.

שלושה נשפים נערכו מאוחר יותר באותו היום. כדי להכיל את מספר האורחים הרב שצפוי היה להיות באחד מהם, נבנה בניין עץ זמני ברחבת כיכר סמוכה. מחיר הכרטיס לאירוע היה 10 דולר במזומן.

## קישורים חיצוניים

## הערות שוליים

טיילור
קטגוריה:1849 בארצות הברית
קטגוריה:זאכרי טיילור
ידידי טינטן

"**ידידי טינטן**" הוא שיר ילדים שכתבה המשוררת מרים ילן-שטקליס, ויצא לאור בספר השירים "ספר דני" בהוצאת דביר בשנת 1943.
השיר הולחן בידי קובי אושרת עבור פסטיבל שירי משוררים לילדים בשנת 1974, אותו ביצע אבי טולדנו שאף זכה איתו במקום הראשון. לשיר יש לחן פחות פופולרי, של שמעון שגיא, שהוקלט בידי שמוליק קראוס וג'וזי כץ באלבום "לבד ביחד ולבד לבד" משנת 1975.

## רקע
"פסטיבל שירי משוררים לילדים", התקיים לראשונה ב-1974 לאחר מלחמת יום הכיפורים, במקביל לפסטיבל המתחרה "פסטיבל שירי הילדים". בפסטיבל השתתף שיר נוסף של ילן-שטקליס, "אלישבע מה נחמדת" בביצוע "החלונות הגבוהים". אבי טולדנו שר את "ידידי טינטן" וזכה במקום הראשון.

## ביצועים ואזכורים בתרבות
* אופירה גלוסקא הקליטה את השיר מתוך האלבום "היכל החלומות - 24 להיטי ילדים", משנת 1974.
* חנה לסלאו הקליטה את השיר באלבום שירי הילדים "משהו טוב", משנת 1977.
* בטי פבלו, מתוך ערב התרמה לילדי וראייטי, נובמבר 2001
*קטעים מהשיר מופיעים בשיר "Love Boy" של הזמרת דנה אינטרנשיונל, מתוך אלבום האולפן השמיני שלה, "הכל זה לטובה" (2007).
*השיר בוצע על ידי שחר פרץ, שחר ישי ומיכל מוכתר, מתוך קלטת הילדים "חבורת ראש כרוב" שיצאה ביולי 2010.
*ללהקת הרוק אינדי ילד, יש גרסת כיסוי רוקיסטית לשיר, נובמבר 2013.
*השיר מבוצע על ידי צעירי הקאמרי מתוך "מחרוזת ראש כרוב", במסגרת מופע מחווה לקובי אושרת, 2024.

## לקריאה נוספת

* מרים ילן-שטקליס, **ספר דני**, הוצאת דביר, 1943

## קישורים חיצוניים
* **[https://www.nli.org.il/he/items/NNL_MUSIC_AL990052605210205171/NLI ידידי טינטן]**, באתר הספרייה הלאומית
* 
* אקורדים לשיר "'''ידידי טינטן'''", באתר Tab4u
* פסטיבל שירי משוררים לילדים (1974), דיסקוגרפיה באתר סטריאו ומונו
* ג'וזי כץ, שמוליק קראוס – לבד ביחד ולבד לבד (1975), דיסקוגרפיה באתר סטריאו ומונו
* 
* 
* 
* 
* 

## הערות שוליים

קטגוריה:שירי אבי טולדנו
קטגוריה:שירי אופירה גלוסקא
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי מרים ילן-שטקליס
קטגוריה:שירים שהולחנו על ידי קובי אשרת
קטגוריה:שירי ילדים
טינטן
עסאם שחאדה

**עסאם שחאדה** (בערבית: **عصام شحادة**, תעתיק מדויק: עצאם שחאדה; נולד ב-6 בנובמבר 1968) הוא ראש המועצה המקומית כפר יאסיף.

## ביוגרפיה
נולד לנעים ואבתיסאם וגדל בכפר יאסיף.
הבכור מתוך ארבעה. אביו נעים עבד כקבלן ושימש כסגן ראש המועצה, חבר מועצת כפר יאסיף במשך 48 שנים.

למד בבית ספר יסודי אלביאדר יסודי א' ובית ספר תיכון ע"ש יני-יני כפר יאסיף.

משנת 1987 הוא בעל חברת קבלנות לבניין, תשתיות ופיתוח כבישים. המתמחה בעבודות ביוב, ניקוז ומים.

בשנים 2020—2024 שימש יועץ לראש המועצה שאדי זידאן.

בבחירות ב-2024 התמודד לראשות המועצה מטעם חד"ש ונתמך בידי ראש המועצה המכהן שאדי זידאן, נבחר עם 91.78% (3862 קולות) לאחר שהיה מועמד יחיד.

הוא בוגר לימודי תעודה טכנאי בניין מהמכללה האקדמית גליל מערבי, מנהל עבודה מאוניברסיטת חיפה, הנדסאי בניין ממכללת סכנין ומנהל פרויקטים מטעם התאחדות בוני הארץ.

שחאדה נשוי לזמורוד מורה במקצועה ואב לשניים. מתגורר בכפר יאסיף.

## קישורים חיצוניים

* עסאם שחאדה, באתר מועצה מקומית כפר יאסיף

## הערות שוליים

קטגוריה:ראשי מועצת כפר יאסיף
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1968
שמאי ימרום

**שמאי חנניה ימרום** (נולד ב-7 באפריל 2005) הוא קשת ישראלי, סגן אלוף אירופה (אסן 2024) ואלוף אירופה באולם (ואראז'דין 2024) בדגם הקומפאונד ליחידים.

## ביוגרפיה
### 2021
באליפות אירופה שנערכה באנטליה שבטורקיה במאי-יוני סיים במקום 33 לאחר שהפסיד ליריב מאסטוניה בסיבוב השני, אליו העפיל אוטומטית.

באליפות העולם שנערכה בינקטון שבדקוטה הדרומית, ארצות הברית, בספטמבר, סיים במקום תשיעי לאחר שהפסיד בשלב שמינית הגמר ליריב מדנמרק בתוצאה 145-147. הוא ניצח בסיבוב הראשון יריב מפורטוגל בתוצאה 145-142, בסיבוב השני ניצח יריב מהממלכה המאוחדת בתוצאה 149-146, ובסיבוב השלישי ניצח יריב מפולין בתוצאה 143-142.

### 2022
באליפות אירופה שנערכה במינכן שבגרמניה ביוני סיים במקום 17 לאחר שהפסיד בסיבוב השלישי ליריב מטורקיה בתוצאה 141-145. בסיבוב השני, אליו העפיל אוטומטית, ניצח יריב מסלובניה בתוצאה 148-145.

### 2023
במשחקים האירופיים שנערכו בקרקוב שבפולין סיים במקום שישי לאחר שהפסיד בשלב רבע הגמר ליריב מפולין בתוצאה 146-149. בשלב שמינית הגמר ניצח יריב מיוון בתוצאה 144-143.

באליפות העולם שנערכה בברלין שבגרמניה באוגוסט סיים במקום תשיעי לאחר שהפסיד בשלב שמינית הגמר ליריב מקוריאה הדרומית בתוצאה 145-147. הוא ניצח בסיבוב הראשון את פז כרמי בתוצאה 145-135, בסיבוב השני ניצח יריב מצרפת בתוצאה 140-139, ובסיבוב השלישי ניצח יריב מסרביה בתוצאה 140-137.

### 2024
באליפות אירופה באולם שנערכה בוואראז'דין שבקרואטיה בפברואר זכה במדליית זהב לאחר שניצח בגמר יריב מצרפת בתוצאה 148-146. בשלב שמינית הגמר ניצח יריב מקרואטיה בתוצאה 149-148, בשלב רבע הגמר ניצח יריב מסלובקיה בתוצאה 149-148, ובשלב חצי הגמר ניצח יריב מדנמרק בתוצאה 150-147.

באליפות אירופה שנערכה באסן שבגרמניה במאי זכה במדליית כסף לאחר שהפסיד בגמר ליריב מדנמרק 144-147. בסיבוב השני ניצח יריב משוודיה בתוצאה 149-143, בשלב שמינית הגמר ניצח יריב מאיטליה בתוצאה 146-146, בשלב רבע הגמר ניצח יריב מסלובקיה בתוצאה 150-147, ובשלב חצי הגמר ניצח יריב מטורקיה בתוצאה 148-147.

## קישורים חיצוניים

## הערות שוליים

קטגוריה:קשתים ישראלים
קטגוריה:ישראלים שנולדו ב-2005
מבצע שחר החירות

**מבצע שחר החירות** (בערבית: **عملية فجر الحرية**, בתעתיק מדויק: **עַמַלִ֫יַּת פַ֫ג'ר אלְחֻרִּ֫יַּה**) הוא מבצע צבאי שפתח הצבא הלאומי הסורי, המכונה SNA, שהוא קואליציית כוחות הנתמכת על ידי טורקיה, נגד הכוחות המזוינים של סוריה והכוחות הסוריים הדמוקרטיים (SDF), ב-30 בנובמבר 2024, המכוונת לצפון מחוז חלב בין אל-באב לתדף. זאת במסגרת מתקפת המורדים הסורים.

## רקע

עם פרוץ מתקפת המורדים הסורים ב-27 בנובמבר 2024, ותפיסת מספר אזורים בעיר חלב על ידי המורדים, החל הצבא הלאומי הסורי ב"מבצע שחר החירות" ב-30 בנובמבר. המבצע הוכרז רשמית על ידי ראש הממשלה של הקואליציה הלאומית הסורית עבדורהמן מוסטפא במהלך ראיון ל־NTV. הוא הציג שני יעדים אסטרטגיים עיקריים: שיבוש קווי האספקה של הכוחות הסורים הדמוקרטים והקמת מסדרון המחבר את אל-באב, תחת הכיבוש הטורקי של צפון סוריה, לתל רִפְעַת.
## המבצע
בעקבות התנגשויות אינטנסיביות בין כוחות הצבא הלאומי הסורי לאלו הנאמנים לממשלת אסד בצפון נפת חלב, כוחות הצבא הלאומי הסורי כבשו את העיירה תדף. במהלך היום פרצו עימותים בין הכוחות הסורים הדמוקרטים והצבא הלאומי הסורי, כאשר הכוחות הסורים הדמוקרטים החלו להיכנס לעיירות בצפון חלב שכוחות הממשלה נסוגו מהן עקב המתקפה בראשות תחריר א-שאם על חלב מאידליב. ב-1 בדצמבר 2024, כוחות הצבא הלאומי הסורי כבשו את הערים א-ספירה, ח'נאסֶר  ובסיס האוויר כווירס , בעוד שהתרחשו עימותים בין הצבא הלאומי הסורי לכוחות הסורים הדמוקרטים במחוז שייח' נג'אר בעיר חלב. לכידת הבסיס האווירי כווירס ביתרה את "המסדרון" שהכוחות הסורים הדמוקרטים הקימו בין קנטון שַׁהְבַּא שבמרכזו תל רִפְעַת ומַנְבֶּג'. מאז תחילת המבצע, כ-850 קמ"ר של שטח נכבשו על ידי הצבא הלאומי הסורי.

בערב ה-1 בדצמבר 2024, הצבא הלאומי הסורי פתח במתקפה על העיירה תל רפעת שבידי הכוחות הסורים הדמוקרטים, וכבש את העיירה יחד עם כמה כפרים מסביב, כולל שווארע'ה , מֶנַע' , מרענאז , כפר נאיא, שייח' עיסא, דיר ג'מאל ועין דקנה. הערים הנותרות באזור בשליטת הכוחות הסורים הדמוקרטים היו נצורות ונותקו מתקשורת לאחר שהוקפו על ידי כוחות האופוזיציה.

ב-2 בדצמבר 2024 הודיעו הכוחות הסורים הדמוקרטים על תוכניות לפינוי עקורים כורדים מתל רפעת ואזור שהבא לאזורים בשליטתם במחוז שייח' מקסוד בחלב ובצפון מזרח סוריה.

## ראו גם

* מבצע הרתעת התוקפנות
* מבצע קרב השיבה

## הערות שוליים

קטגוריה:מלחמת האזרחים בסוריה
קטגוריה:2024 בסוריה
קטגוריה:סוריה: קרבות
קטגוריה:מלחמות ומבצעים במזרח התיכון בעת החדשה
קטגוריה:שנות ה-2020 בסוריה
עבד א-רחמאן מוחמד עבדאללה

**עבד א-רחמאן מוחמד עבדאללה** (נולד ב-24 באפריל 1956), הידוע בכינויו **עִרּוֹ**, הוא פוליטיקאי מסומלילנד ונשיא סומלילנד החל מ-14 בדצמבר 2024.

עבד א-רחמאן כיהן כיו"ר בית הנבחרים של סומלילנד במהלך רוב שנות הפרלמנט הנבחר הראשון. הוא הוכרז כמועמד לנשיאות בבחירות לנשיאות סומלילנד ב-2024 מטעם מפלגת וואדאני (Waddani).

## קריירה
### קריירה מוקדמת
מבחינה מקצועית, עבד א-רחמאן כיהן בסוכנות לפיתוח ההתיישבות (Dan-wadaagaha) בחלקים שונים של סומליה. משנת 1981 הוא היה בשירות החוץ של הרפובליקה הדמוקרטית הסומלית ושירת בשגרירות סומליה כקונסול הראשון במוסקבה, ונתן שירות קונסולרי לכל ברית המועצות. מ-1991 הוא כיהן כשגריר בפועל של סומליה בברית המועצות. בתפקיד זה סייע עבד א-רחמאן לגולים סומלים רבים שעזבו את המדינה בעקבות מלחמת האזרחים בסומליה. ב-1966 הוא עבר לפינלנד כדי להצטרף למשפחתו, שעברה לשם כמה שנים קודם לכן. בהמשך המשפחה קיבלה אזרחות פינית. הוא משתייך לענף אבוקאר לוגה של תת-השבט מוסא עבדאללה של הבר יונס.

### מפלגת UCID
בשנת 2005, עבד א-רחמאן נבחר בבחירות לפרלמנט של סומלילנד לייצג את מפלגת הצדק והרווחה הדמוקרטית  במחוז סאהיל.

המערכת הרב-מפלגתית בסומלילנד הוקמה לאחר משאל העם ב-2001, שהיווה חלק מתהליך דמוקרטי ארוך. UCID הייתה חלוצה בתמיכתה במערכת זו, מה שהפך אותה למפלגה מרכזית בפוליטיקה המקומית, כמו כן, מפלגת UCID הייתה מפלגת האופוזיציה הראשונה שנוסדה באופן רשמי בסומלילנד אחרי מפלגת השלטון UDUB . בעוד פוליטיקאים אחרים התרכזו בהתנגדות לשלטונו של הנשיא המכהן חאג'י אבראהים עיגאל (AHN), UCID תמכה במשאל העם שהניח את היסודות למערכת רב-מפלגתית במדינה. התהליך ספג ביקורת מצד פוליטיקאים שטענו שהוא נועד להיטיב עם הנשיא עיגאל (AHN).

### בחירות לפרלמנט סומלילנד 2005
בסומלילנד נערכו בחירות לבית הנבחרים בן 82 חברים ב-29 בספטמבר 2005. אלו היו הבחירות הרב-מפלגתיות הראשונות לפרלמנט שנערכו בסומלילנד מאז 1991, לאחר מלחמת האזרחים.

### הבחירות לנשיאות סומלילנד 2017
הבחירות לנשיאות סומלילנד 2017 היו הבחירות שנערכו בפעם השלישית, ישירות לנשיאות מאז 2003, הן התקיימו ב-13 בנובמבר 2017. התוצאה הייתה ניצחון של מועמד מפלגת קולמיי (Kulmiye), מוסא ביחי עבדי, שקיבל 55% מהקולות. עבד א-רחמאן קיבל 41% מהקולות.

### הבחירות לנשיאות סומלילנד 2024
עבד א-רחמאן נבחר לנשיא סומלילנד בבחירות לנשיאות ב-2024 כמועמד של מפלגת וואדאני (Waddani). הוא זכה בכמעט 64% מהקולות, בעוד שהנשיא המכהן מוסא ביחי עבדי קיבל 35% מהקולות.

## ראו גם
* סומליה
* סומלילנד
* נשיא סומלילנד

## קישורים חיצוניים

## ביאורים

## הערות שוליים

קטגוריה:נשיאי סומלילנד
קטגוריה:ילידי 1956
ריצ'רד סטנפורד

**ריצ'רד סטנפורד** (באנגלית: **Richard Stanford**; 2 במרץ 1767 – 9 באפריל 1816) היה פוליטיקאי אמריקאי, איש המפלגה הדמוקרטית-רפובליקנית, אשר כיהן כחבר בית הנבחרים של ארצות הברית מטעם קרוליינה הצפונית בין השנים 1797 ל-1816.

## ביוגרפיה
סטנפורד נולד ליד וינה, פרובינציית מרילנד ב-2 במרץ 1767, עבר להאופילדס, קרוליינה הצפונית, בסביבות 1793 והקים אקדמיה. ב-1796 נבחר לבית הנבחרים של ארצות הברית מטעם המפלגה הדמוקרטית-רפובליקנית ונבחר מחדש תשע פעמים לפני מותו בג'ורג'טאון ב-9 באפריל 1816. במהלך הקונגרס ה-13, עמד סטנפורד בראש הוועדה לשינוי ועסקים לא גמורים. הוא נקבר בבית הקברות של הקונגרס.

סטנפורד היה סבו של חבר הסנאט של ארצות הברית מטנסי ויליאם רוברט וב.

## קישורים חיצוניים
*
* 

קטגוריה:אמריקאים ילידי מרילנד
קטגוריה:אישים הקבורים בבית הקברות של הקונגרס
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1767
קטגוריה:אמריקאים שנפטרו ב-1816
מוחמד פהמי

**מוחמד פהמי** (בערבית: **محمد فهمي**; באנגלית: **Mohammed Fahmi**; נולד ב-23 במאי 1958) הוא פוליטיקאי לבנוני שכיהן כשר הפנים והעיריות של לבנון.

## ביוגרפיה
נולד ב-23 במאי 1958 בביירות. הוא בן לאב מצרי ואם לבנונית.

הוא התגייס לצבא לבנון בשנת 1978. למד באוניברסיטת ג'יימס מדיסון והגיע בשירותו הצבאי לדרגת בריגדיר גנרל.

ב-21 בינואר 2020 מונה לשר הפנים והעיריות בממשלתו של חסאן דיאב. בלבנון, שר הפנים הוא הממונה על המשטרה.

במאי 2021, לאחר שמדינות שונות הטילו הגבלות על הייבוא מלבנון (בעקבות הברחות רבות של סמים), הודיע כי המשטרה תאבק בסוחרי הקפטגון בלבנון.

לאחר אסון הפיצוץ בנמל ביירות הוא פתח בחקירת האסון. ב-9 ביולי דחה את בקשתו של השופט שמונה לחקור את הפיצוץ,טארק ביטאר, לחקור את הגנרל עבאס אברהים. בהמשך, איים כי אם ועדת החקירה לא תנקוב בשמותיהם של האחראים הוא יתפטר.

מאוחר יותר, ב-10 בספטמבר 2021, הוא התפטר מתפקידו. באותו היום התפטרה גם שרת התקשורת.
## הערות שוליים

קטגוריה:פוליטיקאים לבנונים
קטגוריה:שרי הפנים של לבנון
קטגוריה:אנשי צבא לבנונים
נורמן ברוקס

**נורמן ברוקס** (באנגלית: ** Norman Everard Brookes**;  14 בנובמבר 1877 – 28 בספטמבר 1968) היה  טניסאי אוסטרלי. הוא זכה פעמיים באליפות וימבלדון בתחרות גברים ובאליפות אוסטרליה הפתוחה בשנת 1911. הוא היה חבר נבחרת גביע דייוויס של אוסטרליה וזכה איתה בגביע 6 פעמים. פרס של אליפות אוסטרליה הפתוחה בתחרויות גברים נקרא על שמו.

## ביוגרפיה
נורמן ברוקס נולד במלבורן בשנת 1877. אביו עבר לאוסטרליה בשנת 1852 והתעשר בעסקי חיפושי זהב. ברוקס סיים בית ספר פרטי בשנת 1895. לאחר סיום בית ספר ברוקס החל לעבוד בחברת "Australian Paper" בה אביו היה מנהל כללי.

ברוקס החל לשחק טניס והחל משנת 1896 היה שחקן קבוע במועדון טניס מקומי.

## תחרויות גראנד סלאם
ברוקס ניצח לראשונה באליפות וימבלדון בשנת 1907. הוא היה טניסאי לא בריטי הראשון שניצח בתחרות. באותה שנה הוא ניצח גם בתחרות זוגות גברים לצד אנתוני וילדינג.

בשנת 1908 ברוקס התכוון להגן על התואר, אך לאור מחלת אביו הוא ביטל את התוכנית לנסוע לאנגליה. אביו נפטר בשנת 1910 וברוקס הרחיב את פעילותו בעסק משפחתי, כך שהוא חזר לאנגליה רק בשנת 1914 כאשר ניצח באליפות וימבלדון 1914. בשנים אלו הוא כמעט ולא שיחק למעט אליפות אוסטרליה הפתוחה שנערכה בשנת 1911 במלבורן ובה הוא ניצח.

בתקופת מלחמת העולם הראשונה ברוקס שירת במצרים.

לאחר סיום הלחימה בורקס חזר לשחק וניצח תחרויות זוגות גברים באליפות ארצות הברית הפתוחה בטניס בשנת 1919. ניצחון נוסף בתחרויות זוגות גברים היה לו בשנת 1924 בתחרות זוגות גברים.

ברוקס היה חבר נבחרת במשחקי גביע דייוויס בשנים 1905–1920 ועם הנבחרת הוא זכה בתואר 6 פעמים.

לאחר פרישה מתחרויות ברוקס היה יושב ראש איגור הטניס של אוסטרליה. על פעילתו בתחום בשנת 1939 הוענק לו תואר Knight Bachelor. הוא היה יושב ראש האיגוד במשך 26 שנים ופרש בשנת 1955.

נורמן ברוקס נפטר בשנת 1968.

## הישגים

## קישורים חיצוניים

* 
* 

קטגוריה:טניסאים אוסטרלים
קטגוריה:טניסאים זוכי אליפות וימבלדון
קטגוריה:טניסאים זוכי אליפות אוסטרליה הפתוחה
קטגוריה:ילידי 1877
קטגוריה:נפטרים ב-1968
קטגוריה:אבירים בריטים
ויליאם וב

**ויליאם רוברט וב** (באנגלית: **William Robert Webb**; 11 בנובמבר 1842 – 19 בדצמבר 1926) הידוע גם בשם **"סווני" וב**, היה מחנך אמריקאי שייסד את בית הספר וב וכיהן לזמן קצר כחבר הסנאט של ארצות הברית מטעם מדינת טנסי.

## ביוגרפיה
וב נולד ב-11 בנובמבר 1842 ליד הר תרצה במחוז פרסון, קרוליינה הצפונית. הוא היה נכדו של ריצ'רד סטנפורד, חבר בית הנבחרים של ארצות הברית שכיהן עשר כהונות מקרוליינה הצפונית. אביו, אלכסנדר וב, נפטר כשהיה בן שש. הוא למד בבתי ספר פרטיים, כולל בית הספר בינגהאם באוקס, קרוליינה הצפונית, ולאחר מכן עשה בגרות באוניברסיטת קרוליינה הצפונית בצ'אפל היל ב-1860. עם זאת, הוא עזב עד מהרה כדי להצטרף לצבא הקונפדרציה ברגימנט הרגלים ה-15 של קרוליינה הצפונית, בו שירת עד שנפצע קשה בקרב מולברן היל ב-1 ביולי 1862. בזמן שהחלים מפצעיו, הוא שוב למד ב-UNC. באביב 1864, הוא התגייס מחדש כטוראי לרגימנט הפרשים ה-2 של קרוליינה הצפונית ועלה לדרגת קפטן עד נפילתו בשבי ב-3 באפריל 1865, לאחר קרב כנסיית נמוזין. הוא נכלא בהארט'ס איילנד במערב לונג איילנד סאונד ולאחר מכן הועבר לטירת ויליאמס בגברנרז איילנד ביוני 1865, ממנו נמלט להרפתקה של יום אחד בעיר. לאחר סיום מלחמת האזרחים הוא חזר ל-UNC, סיים את לימודיו ב-1868 ולאחר מכן לימד בבית הספר הצבאי הורנר באוקספורד, קרוליינה הצפונית עד 1870.

באותה שנה הוא עבר לטנסי והקים את The Webb School, מכינה קדם אקדמית בקהילה הקטנה של קוליאוקה. בשנת 1886, לאחר שקוליאוקה שילבה והכשירה את מכירת משקאות חריפים בעיר החדשה, הוא (בהיותו איש מפלגת האיסור) העביר את בית הספר וב לבל באקל, שם הוא קיים עד היום.

וב התחתן עם אמה קליירי ב-23 באפריל 1873, ויחד נולדו להם שמונה ילדים: ויליאם רוברט הבן (1874–1960), אולה (1875–1944), ג’ון סטנפורד (1877–1951), אדליין (1879–1968), דניאל קלארי (1881–1954), סוזן (1882–1980), אמה (1884–1973), ותומפסון (1887–1975). בנו הבכור ויל החליף אותו כמנהל בבית הספר וב, ובנו הצעיר תומפסון ייסד את בית הספר וב של קליפורניה (כיום בתי הספר של וב) בקרמונט בשנת 1922.

הוא נבחר לסנאט של ארצות הברית על ידי האספה הכללית של טנסי כדי למלא את המקום שהתפנה בשל מותו של הסנאטור רוברט לאב טיילור וכיהן מ-24 בינואר עד 3 במרץ 1913. הוא היה חייל הקונפדרציה האחרון שעשה זאת. בהיותו תומך מובהק של חוק היובש, הוא נשא את נאומו היחיד בסנאט כדי לתמוך בחוק האוסר על הובלה בין-מדינתית של משקאות חריפים. לאחר מכן חזר לבל באקל ולבית הספר שלו, שם מת ב-19 בדצמבר 1926 ונקבר בבית הקברות הייזלווד.

## קישורים חיצוניים

*
* 

## הערות שוליים

קטגוריה:אמריקאים ילידי קרוליינה הצפונית
קטגוריה:חברי הסנאט של ארצות הברית מטנסי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1842
קטגוריה:אמריקאים שנפטרו ב-1926
באקטאון (סרט)

"**באקטאון, ארצות הברית**" (באנגלית: ***Bucktown, USA***) הוא סרט פעולה אמריקאי משנת 1975.

## עלילה
פרד ויליאמסון מככב בתור דיוק ג'ונסון, פעיל שחור לשעבר שמגיע לבאקטאון כדי לקבור את אחיו, בעל בר שנהרג בגלל שסירב לשלם לשוטרים לבנים עקומים עבור הגנה. דיוק מבין שהוא צריך עזרה. לאחר שאיים בעצמו, הוא יוצר קשר עם חברו הוותיק רוי (תלמוס ראסוללה) ומקורביו כדי לבוא לעזור. אבל לאחר שנפטרה מהמשטרה המושחתת, הכנופיה של רוי מחליטה להשתלט על העיירה לעצמה, והבוסים החדשים הופכים גרועים כמו הבוסים הישנים. כדי לעצור אותם, דיוק חייב להגן על העיר לבדו.

## דמויות ושחקנים
* פרד ויליאמסון דיוק ג'ונסון
* פאם גריר – אריתה
* תלמוס ראסוללה – רוי
* טוני קינג – טי.ג'יי
* ברני המילטון – הארלי
* ארט לונד – צ'יף פטרסון
* טירה טרנר – סטיב
* קארל ות'רס – האמבוון
* מורגן אפטון – סם
* ג'ים בוהן – קליטה

## ביקורת
כתב הניו יורק טיימס וינסנט קנבי נתן לסרט ביקורת שלילית, וכינה אותו "ממש גרוע" ו"גם מטופש וגם מרושע", למרות שהוא שיבח את ההופעות של ויליאמסון וגרייר, ואמר שהשניים "מפגינים מספיק שנינות פרטית משלהם הצילו את הסרט מלראות שהוא די בלאגן שהוא."

בראיון מ-2012, הבמאי ארתור מרקס תיאר את הסרט כ"הצלחה גדולה", וציין כי American International Pictures של סמואל ארקוף ראה את הסרט ורצה להפיץ אותו (מארקס הפיץ בעבר דרך תאגיד הקולנוע הכללי שלו). לטענתו, "זה החזיר את העלות הראשונית שלו מהר מאוד, ושיחק בכל עיר פנימית בצפון. הוא הרוויח - כששיחק בתיאטרון סטייט לייק בשיקגו - ב-$60,000 ו-70,000 לשבוע". עבודתו של מארק עם AIP על הסרט הובילה להפצת סרטיו הבאים.

## קישורים חיצוניים

## הערות שוליים

קטגוריה:סרטי יונייטד ארטיסטס
קטגוריה:סרטי 1975
וייש פאולר

**ויליאם וייש פאולר הבן** (באנגלית: **.William Wyche Fowler Jr**; נולד ב-6 באוקטובר 1940) הוא פוליטיקאי אמריקאי שכיהן כחבר הסנאט של ארצות הברית מטעם מדינת ג'ורג'יה בשנים 1987–1993, וקודם לכן כחבר בית הנבחרים של ארצות הברית מטעם מחוז הקונגרס החמישי של ג'ורג'יה מ-1977 ועד היבחרו לסנאט ב-1986. פאולר, חבר המפלגה הדמוקרטית, כיהן לאחר קריירתו הפוליטית כשגריר ארצות הברית בערב הסעודית.

## ביוגרפיה
פאולר נולד באטלנטה שבג'ורג'יה. הוא למד במכללת דייווידסון ולאחר מכן שירת בצבא ארצות הברית כקצין מודיעין. לאחר שחרורו שב ללימודיו הגבוהים והשלים לימודי תואר שני במשפטים באוניברסיטת אמורי. משנת 1965 עד 1966 עבד פאולר כראש הסגל של חבר הקונגרס צ'ארלס ולטנר , ולאחר שנתיים פרש מהתפקיד כדי לעבוד כעורך דין פרטי. בין השנים 1974 ל-1976 כיהן כנשיא מועצת העיר אטלנטה, והשתמש בתפקיד זה כמקפצה לפוליטיקה הלאומית.

ב-5 באפריל 1977 נבחר פאולר בבחירות מיוחדות לבית הנבחרים של ארצות הברית כנציג מחוז הקונגרס החמישי של ג'ורג'יה, במקומו של אנדרו יאנג שהתפטר עם מינויו לשגריר ארצות הברית באומות המאוחדות. בבחירות אלה גבר על ג'ון לואיס. ב-1986 התמודד אל הסנאט של ארצות הברית וניצח בקושי את הסנאטור הרפובליקני המכהן מאק מטינגלי. ב-3 בינואר 1987 הושבע לכהונתו בסנאט. דפוס הצבעותיו בסנאט היה ליברלי בנושאים חברתיים ומתון בנושאים כלכליים וביטחוניים.

ב-15 באוקטובר 1991 נמנה פאולר בין 11 דמוקרטים שהצביעו בעד אישור מינויו של קלרנס תומאס לבית המשפט העליון של ארצות הברית, בהצבעה של 52 מול 48 – שהייתה הצמודה ביותר זה למעלה ממאה שנה. ב-1990 דיווח "הניו יורק טיימס" כי פאולר מינה תפקיד מרכזי ביישוב המחלוקת סביב המימון הפדרלי לקרן הלאומית לאמנויות.

באופן בלתי צפוי, פאולר הפסיד בבחירות לתקופת כהונה שנייה בסנאט לפול קוברדל. פאולר זכה ברוב יחסי קטן של הקולות בבחירות הכלליות בנובמבר 1992, אך החוק בג'ורג'יה דורש סיבוב שני אם אף מועמד לא גורף לפחות 50% מהקולות. מועמד של המפלגה הליברטריאנית קיבל מספיק קולות כדי להותיר את פאולר מתחת לסף הנדרש. בסיבוב השני, ב-24 בנובמבר 1992, קוברדל ניצח את פאולר בפער קטן.

לאחר הפסדו בבחירות לסנאט מונה פאולר לכהן כשגריר ה-22 של ארצות הברית בערב הסעודית תחת הנשיא ביל קלינטון. השגריר פאולר ספג ביקורת בדו"ח הקונגרס לאחר פיגועי 11 בספטמבר על שהפעיל לחץ על פקידי השגרירות האמריקאית בריאד להנפיק אשרות שהייה לסעודים, אם כי הדו"ח לא הזכיר אותו בהקשר למקרים ספציפיים של המחבלים הסעודים שהשתתפו בפיגועים. פאולר סיים את כהונתו עם כניסתו של ג'ורג' ווקר בוש לבית הלבן, ועזב את ריאד במרץ 2001.

לאחר סיום שליחותו הדיפלומטית הצטרף פאולר למשרד עורכי הדין "פאוול, גולדסטיין, פרייזר ומרפי" והיה חבר בכמה דירקטוריונים אקדמיים ותאגידיים, בהם מרכז קרטר באוניברסיטת אמורי ובית הספר לרפואה ע"ש מורהאוס. הוא גם היה יושב ראש מועצת המנהלים של מכון המזרח התיכון וחבר ב-ReFormers Caucus של המלכ"ר "Issue One".

נכון לשנת 2019 מתגורר פאולר בג'ורג'יה ובעיר וסט יוניברסיטי פלייס שבטקסס, שם הוא מלמד במשרה חלקית באוניברסיטת רייס.

## קישורים חיצוניים

* 

## הערות שוליים

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:בוגרי מכללת דייווידסון
קטגוריה:בוגרי אוניברסיטת אמורי
קטגוריה:חברי בית הנבחרים של ארצות הברית מג'ורג'יה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית מג'ורג'יה
קטגוריה:שגרירי ארצות הברית בערב הסעודית
קטגוריה:סגל אוניברסיטת רייס
קטגוריה:אמריקאים שנולדו ב-1940